ddrg/super_eurlex huggingface dataset:
8.

so znepokojením konštatuje, že v správe Dvora audítorov o účtovnej závierke spoločného podniku sa upozorňuje na skutočnosť, že celkové nepeňažné príspevky členov zastupujúcich priemysel na dodatočné činnosti dosiahli len 53 % z minimálnej sumy 1 755 000 000 EUR stanovenej v nariadení (EÚ) č. 560/2014; okrem toho poznamenáva, že na konci roka 2020 členovia zastupujúci priemysel vykázali približne 95 700 000 EUR nepeňažných príspevkov na operačné činnosti zo 433 000 000 EUR pridelených na záväzky po tom, čo začali všetky výzvy v rámci programu Horizont 2020; preto poznamenáva, že táto situácia naznačuje vysoké riziko, že do skončenia programu Horizont 2020 spoločný podnik nedosiahne očakávané ciele, pokiaľ ide o nepeňažné príspevky členov zastupujúcich priemysel, tak ako sú stanovené v nariadení (EÚ) č. 560/2014 a prijatých ročných pracovných plánoch; na základe odpovede spoločného podniku berie na vedomie, že podľa jeho názoru sa táto medzera v nasledujúcich rokoch výrazne zníži vzhľadom na to, že deklarovanie a uznanie nepeňažných príspevkov sa výrazne zvýši v súlade s ukončením projektov spoločného podniku, a že členovia zastupujúci priemysel sa navyše vo svojom finančnom výhľade predloženom správnej rade spoločného podniku zaviazali k dodatočným investičným cieľom na rok 2021 a neskôr; vyzýva spoločný podnik, aby orgánu udeľujúcemu absolutórium predložil správu o akomkoľvek vývoji v tejto veci; konštatuje, že celkový objem nepeňažných príspevkov na dodatočné činnosti vo výške 916 000 000 EUR na konci roka 2019 zahŕňal nepeňažné príspevky vo výške približne 216 000 000 EUR, ktoré boli vykázané za rok 2019, ale v prípade ktorých sa proces certifikácie v dôsledku pandémie ochorenia COVID-19 nedokončil a táto úloha stále prebieha, ako sa uvádza v správe Dvora audítorov; žiada spoločný podnik, aby dokončil proces certifikácie za rok 2019 do júna 2022;
19.

vyjadruje poľutovanie nad tým, že podľa správy Dvora audítorov nadácia nedodržala zásadu vnútornej kontroly 12 svojho rámca vnútornej kontroly, podľa ktorej by sa výnimky a prípady nesúladu mali zaznamenať do registra výnimiek; konštatuje, že Dvor audítorov zistil najmä niekoľko odchýlok od zavedených postupov, ako je používanie elektronických podpisov v prípade dokumentov, ktoré si vyžadovali tradičné podpisy; konštatuje, že Dvor audítorov dospel k záveru, že táto skutočnosť oslabuje transparentnosť a účinnosť systémov vnútornej kontroly nadácie. vyzýva nadáciu, aby zvýšila transparentnosť tým, že zaregistruje všetky výnimky v registri, pričom bude rozlišovať medzi výnimkami ex ante a prípadmi nesúladu ex post, a aby podala správu orgánu udeľujúcemu absolutórium;
18.

konštatuje, že v žiadnej zo zložiek systému vnútornej kontroly inštitútu neboli zistené žiadne závažné nedostatky, ktoré by mohli ohroziť dosiahnutie operačných, finančných alebo kontrolných cieľov a zabrániť riaditeľovi podpísať vyhlásenie o vierohodnosti; konštatuje však, že sú potrebné určité ďalšie zlepšenia, pokiaľ ide o zásady 12 a 17, ktoré patria do kategórie 2, a to najmä skrátením oneskorenia plánovaného tempa vykonávania otvorených odporúčaní a skrátením komunikačného času nápravných opatrení prijatých v roku 2020;
20.

konštatuje, že podľa správy Dvora audítorov je spoločný podnik FCH 2 v prípade priebežných platieb a záverečných platieb v rámci siedmeho rámcového programu zodpovedný za ex post audity u prijímateľov, zatiaľ čo v prípade žiadostí o preplatenie nákladov projektov v rámci programu Horizont 2020 zodpovedá za ex post audity útvar Komisie pre spoločný audit (CAS), a že na základe výsledkov ex post auditov, ktoré boli k dispozícii na konci roka 2020, vykázal spoločný podnik FCH 2 v prípade projektov v rámci siedmeho rámcového programu reprezentatívnu chybovosť vo výške 1,97 % a zvyškovú chybovosť vo výške 1,01 % a v prípade projektov programu Horizont 2020 (zúčtovanie a záverečné platby) reprezentatívnu chybovosť vo výške 2,16 % a zvyškovú chybovosť vo výške 1,34 %; na základe návrhu nariadenia Komisie týkajúceho sa programu Horizont 2020 ďalej konštatuje, že konečným cieľom by malo byť dosiahnuť zvyškovú chybovosť čo najbližšie k 2 % pri ukončení programov po zohľadnení finančného vplyvu všetkých opatrení v oblasti auditov, korekcií a vymáhania;
20.

konštatuje, že agentúra prijala rámec vnútornej kontroly založený na medzinárodných osvedčených postupoch s cieľom zabezpečiť dosiahnutie svojich cieľov v oblasti politiky a riadenia; konštatuje, že agentúra v roku 2020 vykonala interné posúdenie úrovne vykonávania nového rámca vnútornej kontroly a dospela k záveru, že takmer všetky zložky rámca vnútornej kontroly sú prítomné a integrovaným spôsobom spoločne plnia svoju funkciu; konštatuje, že agentúra by mala prijať opatrenia na zlepšenie pravidelnej aktualizácie opisov pracovných miest, mala by sa usilovať o včasné vykonávanie postupu správ o kariérnom rozvoji, mala by posúdiť možnosť outsourcingu vytvorenia integrovanej vnútornej komunikačnej politiky a mala by posilniť rozpočtové plánovanie a monitorovanie na úrovni riadenia pomocou špecializovaných nástrojov na podávanie správ;
14.

poznamenáva, že v súlade s príslušnými ročnými pracovnými plánmi boli vyhlásené dve výzvy v roku 2019 (Towards Extreme Scale Technologies and Applications a Innovating and Widening the HPC use and skills base) a dve výzvy v roku 2020 (Advanced pilots towards the European supercomputers and a Pilot on quantum simulator a Framework Partnership Agreement in European low-power microprocessor technologies (Phase 2));
14.

poznamenáva, že pokiaľ ide o vyvážené zastúpenie mužov a žien pri projektoch spoločného podniku, vo výročnej správe o činnosti za rok 2020 sa uvádza celkový počet žien a mužov zapojených do projektov, pričom počet žien zapojených do projektov z výziev na roky 2014 – 2018 predstavoval 19 %, z čoho 66 % bolo zapojených do výskumných činností a 34 % do nevýskumných činností a zo zostávajúcich 81 % mužov bolo 80 % zapojených do výskumu a 20 % do nevýskumných činností;
17.

pripomína závery uvedené v správe o absolutóriu agentúre za rok 2019 týkajúce sa osobitnej správy Dvora audítorov č. 8/2021 a rozsah operačných nedostatkov, ktoré sa v nej zistili; pripomína záver zo správy Dvora audítorov, že agentúra ešte neprijala dostatočné opatrenia na prispôsobenie svojej organizácie tak, aby v plnej miere vykonávala svoj mandát podľa nariadenia (EÚ) 2016/1624 (5), a že Dvor audítorov poukázal na významné riziká súvisiace s mandátom agentúry podľa nariadenia (EÚ) 2019/1896; pripomína, že Dvor audítorov predložil agentúre a Komisii päť odporúčaní s lehotami na vykonanie do konca roka 2021 (odporúčanie 5), do polovice roka 2022 (odporúčanie 1) a do konca roka 2022 (odporúčania 2, 3 a 4); konštatuje, že odporúčania sú adresované agentúre a Komisii a do vykonávania sú zapojené aj členské štáty; zdôrazňuje význam, aký orgán udeľujúci absolutórium pripisuje riadnemu vykonávaniu odporúčaní Dvora audítorov; pripomína, že odporúčanie 5 je zahrnuté do podmienok sformulovaných v správe o absolutóriu agentúre za rok 2019 a stále nie je úplne splnené a že vykonávanie ostatných odporúčaní stále prebieha; žiada Dvor audítorov, aby vykonal hodnotenie po uplynutí lehôt na odporúčania 1 až 4 (do konca roka 2022) vo svojej výročnej správe týkajúcej sa agentúry s cieľom posúdiť, či a do akej miery a ako agentúra primerane a včas vykonala odporúčania Dvora audítorov; vyzýva agentúru a Komisiu, aby orgán udeľujúci absolutórium informovali o vykonávaní odporúčaní, a vyjadruje záväzok zohľadniť to v budúcich správach o udelení absolutória;
24.

berie na vedomie, že Dvor audítorov zistil nedostatočné vnútorné kontroly pri sledovaní času účtovaného orgánu v zmluve zohľadňujúcej odpracovaný čas a použité prostriedky (tzv. time and means contract, ďalej len „zmluvy T&M“) na základe rámcovej zmluvy na konzultačné služby v oblasti IT; konštatuje, že Dvor audítorov zistil, že kontroly vykonané orgánom s cieľom overiť skutočný počet pracovných dní mimo pracoviska neboli dostatočné; poznamenáva tiež, že orgán pravidelne nekontroloval čas, ktorý si dodávateľ účtoval, a to aj napriek tomu, že v rámcovej zmluve sa stanovuje, že by to robiť mal; konštatuje, že orgán preto nevykonával dostatočné kontroly na potvrdenie toho, že platby dodávateľovi boli založené na platných časových výkazoch predložených v riadnom čase, čo predstavuje významný nedostatok vnútornej kontroly; vyzýva orgán, aby v tomto smere prijal opatrenia;
7.

konštatuje, že agentúra vyvinula úsilie o zníženie vplyvu pandémie na svojich zamestnancov a zainteresované strany tým, že prijala všetky potrebné kroky na to, aby pokračovala vo svojich hlavných úlohách, a zaviedla zmeny vo svojom modeli výdavkov prostredníctvom zmeny rozpočtu s cieľom znížiť výdavky na opatrenia negatívne ovplyvnené pandémiou; konštatuje, že agentúra investovala do modernizácie svojej základnej IT aplikácie a opätovne vymedzila svoje priebežné úlohy a upravila prístup a harmonogram s cieľom zohľadniť meniace sa okolnosti vo svojom novom pracovnom programe na rok 2021; vyzýva agentúru, aby orgán udeľujúci absolutórium informovala o ďalšom vývoji v tomto smere;
25.

konštatuje, že na konci roku 2020 mal výbor 702 zamestnancov, z čoho 458 boli ženy a 244 muži; poznamenáva, že percento žien zastávajúcich pozície stredného manažmentu vrátane miest poverených vedúcich oddelení sa znížilo zo 48 % v roku 2019 na 47 % v roku 2020; so znepokojením pozoruje prudší pokles vo vyšších riadiacich pozíciách vrátane miest zástupcov riaditeľov z 57 % v roku 2019 na 40 % v roku 2020; poukazuje na to, že tento trend je v rozpore so zvyšujúcim sa počtom žien na úrovni AD alebo ekvivalente na nemanažérskych pozíciách (63,3 % v roku 2020 v porovnaní so 62,2 % v roku 2019 a 60,6 % v roku 2018); nesúhlasí so zahrnutím dočasne obsadených alebo zastupujúcich pozícií do údajov z dôvodu ich dočasného charakteru a preto, že v relatívne malej inštitúcii môže jedno vymenovanie skresliť celkový koeficient;
87.

podporuje skutočnosť, že v mnohých krajinách boli prijaté dodatočné opatrenia na zníženie zdravotných rizík, ktorým sú vystavení zamestnanci, pretože systémy zdravotnej starostlivosti sa považovali za krehké; zdôrazňuje, že ESVČ zaslala vakcíny 72 delegáciám, ktoré požiadali o podporu, a poskytla ich približne 4 000 osobám vrátane vyslaných pracovníkov delegácií, ich rodinných príslušníkov a miestnych pracovníkov; poukazuje na to, že všetci zamestnanci v ústredí dostali firemný laptop a že viac ako 5 000 bolo odoslaných do delegácií spolu s osobnými ochrannými prostriedkami a zdravotníckym materiálom pre tých, ktorí boli najviac vystavení riziku, a to aj napriek náročným dodávkam v krajinách s karanténnymi opatreniami alebo opatreniami na obmedzenie pohybu; uznáva, že sa rýchlo posilnila IT infraštruktúra, aby v plnom rozsahu spĺňala požiadavky na teleprácu vrátane zvýšenia kapacity internetu a kapacity pre videokonferencie;
11.

berie na vedomie ťažkosti v postupoch prijímania zamestnancov agentúry spôsobené pandémiou ochorenia COVID-19, ktorá značne spomalila prijímanie a nástup do práce nových zamestnancov, pričom agentúra uviedla, že 50 % jej náborov, ktoré sa dostali do záverečnej fázy, bolo priamo ovplyvnených alebo oneskorených pri nástupe do funkcie v dôsledku obmedzení súvisiacich s ochorením COVID-19; konštatuje, že agentúra uvádza, že začala 25 výberových konaní, pričom do konca roka bolo ukončených 19 postupov, čo viedlo k vydaniu a prijatiu 21 pracovných ponúk;
C.

keďže Francúzsko predložilo žiadosť EGF/2022/001 FR/Air France o finančný príspevok z EGF po tom, ako bolo prepustených 282 pracovníkov v hospodárskom odvetví patriacom podľa klasifikácie NACE Revision 2 do divízie 33 (Oprava a inštalácia strojov a prístrojov) a 51 (Letecká doprava), najmä v 12 francúzskych regiónoch úrovne NUTS 2 v kontinentálnom Francúzsku (4) a štyroch francúzskych regiónoch úrovne NUTS 2 v zámorských regiónoch (5), a to v referenčnom období na podanie žiadosti od 1. júla 2021 do 1. novembra 2021;
17.

uznáva, že kríza spôsobená ochorením COVID-19 mala vážny negatívny vplyv na mladých ľudí, ich vyhliadky na zamestnanie, pracovné podmienky a duševné zdravie, čo viedlo k strate príležitostí, oslabeniu vyhliadok a prehĺbeniu rozdielov vo vzdelaní; v tejto súvislosti poukazuje na význam odborného vzdelávania a prípravy; je pevne presvedčený, že rozpočet na rok 2023 by sa mal zamerať aj na mládež, pričom by mal nadviazať na dynamiku Európskeho roka mládeže 2022, a to konkrétnymi opatreniami a politikami, ktoré by mali pokračovať v roku 2023; zdôrazňuje význam programu Erasmus+ a mimoriadny význam zabezpečenia dostatočných finančných zdrojov na tento program, ktorého úspech pri rozširovaní vzdelávania, odbornej prípravy a pracovných príležitostí v celej Únii je nepopierateľný a ktorý prináša konkrétne výsledky; domnieva sa, že by sa mal stať inkluzívnejším a mal by ponúkať viac príležitostí a rovnaký prístup pre všetkých, najmä pre ľudí zo znevýhodneného prostredia a z vidieckych a odľahlých oblastí;
16.

podporuje zriadenie centier Europa Experience vo všetkých členských štátoch do roku 2024; podporuje administratívu v jej politike zameranej na maximalizáciu synergií; požaduje, aby dlhodobý vplyv centier Europa Experience na rozpočet z hľadiska prevádzkových nákladov bol Výboru pre rozpočet predložený čo najskôr; pripomína, že centrá Europa Experience by mali všetkým občanom umožniť lepšie pochopiť fungovanie inštitúcií Únie, a preto sú neoddeliteľnou súčasťou komunikačného plánu volebnej kampane; pripomína, že je nanajvýš dôležité, aby Parlament neustále komunikoval s občanmi Únie prostredníctvom rôznych komunikačných kanálov v duchu mnohostranného politického dialógu, a to nielen počas volebného roka, ale počas celého volebného obdobia; domnieva sa, že o každom odložení akéhokoľvek projektu by sa malo rozhodovať na základe vopred stanovených kritérií, medzi ktorými by mala byť prvoradá geografická rovnováha medzi členskými štátmi; opakuje, že je potrebné, aby bol Parlament v spolupráci s Komisiou a Európskou službou pre vonkajšiu činnosť zapojený do aktívnych informačných kampaní v krajinách, ktoré formálne požiadali o vstup do Únie, konkrétne v Moldavskej republike, na Ukrajine a v Gruzínsku;
26.

berie na vedomie odpoveď agentúry na následnú pripomienku zo správy Dvora audítorov z minulého roka týkajúcu sa kombinácie nesúvisiacich položiek (dodávka tlačiarní a správa nakladacej rampy) v jednej časti verejnej súťaže na rámcovú zmluvu, že by bolo nepraktické a neefektívne zadávať tieto služby do verejnej súťaže samostatne; konštatuje, že na základe príspevku Poradného výboru pre verejné obstarávanie a zmluvy sa schéma trvania zmluvy agentúry pre uvedenú rámcovú zmluvu zmenila na 4 + 1+1, čo znamená, že po štyroch rokoch by sa zmluva mohla v prípade potreby ukončiť; vyzýva agentúru, aby overila zlučiteľnosť kombinovaných služieb tým, že do každého postupu verejného obstarávania zahrnie stratégiu verejného obstarávania, ktorá bude vychádzať z analýzy trhu, a aby túto stratégiu zohľadnila vo fáze verejného obstarávania a informovala orgán udeľujúci absolutórium o vývoji v tejto oblasti;
19.

konštatuje, že počas obdobia obmedzenia pohybu zamestnanci spoločného podniku IIL2 prešli na teleprácu na plný pracovný čas, pričom zamestnanci mali od prvého dňa prístup ku všetkým súborom, nástrojom a zdrojom, ktoré potrebovali; poznamenáva, že prechod na teleprácu uľahčila aj skutočnosť, že spoločný podnik IIL 2 prijal niekoľko štandardných nástrojov Komisie, ako sú ARES, Sysper a celý súbor IT nástrojov na riadenie programu Horizont 2020; ďalej konštatuje, že spoločný podnik IIL 2 a ostatné spoločné podniky, ktoré pracujú v tej istej budove, sa dohodli na jednotnom súbore pravidiel pre zamestnancov, ktorí musia za mimoriadnych okolností pracovať v kancelárii, s cieľom zabezpečiť bezpečnosť a pohodu zamestnancov, pričom zároveň načrtli plán postupného návratu do kancelárií; so znepokojením berie na vedomie výzvy spojené s pandémiou ochorenia COVID-19 pre zamestnancov, najmä pokiaľ ide o rôzne životné okolnosti, nedostatočný prístup do kancelárskych priestorov a možné účinky izolácie; žiada spoločný podnik IIL 2, aby sa zameral na dobré podmienky zamestnancov na pracovisku, zvládanie stresu a rovnováhu medzi pracovným a súkromným životom; žiada manažment, aby zabezpečil existenciu vhodných podporných štruktúr na zaistenie psychickej pohody zamestnancov;
25.

konštatuje, že služobné cesty, ktoré sú nevyhnutné na plnenie úlohy Dvora audítorov (t. j. audit vnútroštátnych orgánov na mieste alebo predloženie výročnej správy národným parlamentom), sú obmedzené ročným rozpočtom a musia sa podrobiť komplexným kontrolám ex ante a ex post vykonávaným na mesačných vzorkách; víta, že rozhodnutím Dvora audítorov č. 59-2017 bola úloha povoľujúceho úradníka pre všetky služobné cesty a výdavky členov Dvora audítorov delegovaná na generálneho tajomníka Dvora audítorov, zatiaľ čo rozhodnutím Dvora audítorov č. 61-2017 boli objasnené pravidlá upravujúce služobné cesty, najmä povinnosť preukázať, ako služobná cesta súvisí s prácou Dvora audítorov, a zdôrazňuje, že služobné cesty musia byť jasne a jednoznačne vykázané; konštatuje, že členovia Dvora audítorov slúžia aj ako kontaktné osoby pre vnútroštátne kontrolné inštitúcie a poskytujú občanom informácie o využívaní finančných prostriedkov Únie; so znepokojením však konštatuje, že na trvanie alebo miesto služobných ciest sa nevzťahuje žiadne obmedzenie ani podmienka, čo by mohlo viesť k riziku neefektívneho časového manažmentu; domnieva sa, že osobitná pozornosť by sa mala venovať služobným cestám do tretích krajín, pokiaľ ide o trvanie, pridanú hodnotu a náklady; vyzýva Dvor audítorov, aby stanovil vhodné pravidlá na zabránenie prípadnému zneužitiu služobných ciest, ktoré by mohlo spochybniť integritu, nezávislosť a objektivitu jeho členov; poukazuje najmä na to, že služobné cesty členov sa musia vo všeobecnosti začať alebo skončiť v Luxemburgu v súlade s výslovnou povinnosťou pobytu, s výnimkou prípadov príležitostných a odôvodnených výnimiek; očakáva, že členovia Dvora audítorov sa aktívne zúčastňujú na audítorských misiách a že ich úlohy a povinnosti sa musia špecifikovať, aby sa zabránilo akejkoľvek forme možného pochybenia;
125.

konštatuje, že počet kyberneticko-bezpečnostných útokov prudko rastie a že tieto útoky môžu spôsobiť značné škody na IT systémoch Parlamentu v rozsahu, v akom ovplyvňujú schopnosť inštitúcie fungovať; víta skutočnosť, že generálny tajomník prijal v júni 2020 politiku informačnej bezpečnosti, v ktorej sa stanovili rôzne kategórie údajov a súvisiace podmienky, ktoré sa musia dodržiavať pri ich spracovaní a uchovávaní, a to na základe posúdenia vplyvu na ochranu údajov a posúdenia bezpečnosti; so znepokojením berie na vedomie kritické otázky, ktoré nastolil generálny tajomník v súvislosti s kybernetickou bezpečnosťo vrátane nedostatku personálu; nabáda Parlament, aby urýchlene prijal všetky vhodné opatrenia na posilnenie svojej IT štruktúry a zamestnancov v oblasti kybernetickej bezpečnosti;
6.

konštatuje, že v nadväznosti na pripomienky prijaté v rámci postupu udelenia absolutória za rok 2019 agentúra pokračuje vo svojom úsilí o zvýšenie efektívnosti systému kontrol ex post s cieľom skrátiť časový odstup medzi predložením dokumentácie a overením postavenia žiadateľa ako malého a stredného podniku (MSP); víta skutočnosť, že dodatočný príjem z registračných poplatkov vytvorený procesom overovania štatútu MSP (zahrnutý do príjmov z registrácií a aktualizácií podľa nariadenia REACH) predstavoval 1 370 000 EUR (v porovnaní so 700 000 EUR v roku 2019); berie na vedomie, že zvýšenie možno pripísať predovšetkým účinnej kampani pre MSP, ktorá vyzvala spoločnosti, aby samy správne deklarovali svoju veľkosť pred začatím overovania agentúrou, pričom sa vyhnú akýmkoľvek administratívnym poplatkom, ktoré by inak vyplynuli z predtým deklarovanej nesprávnej veľkosti, a uprednostneniu spoločností s najvyšším finančným znížením; konštatuje, že v roku 2020 bola overená veľkosť spoločnosti v prípade celkovo 504 podnikov (v porovnaní s 333 podnikmi v roku 2019) a okrem dodatočných registračných poplatkov agentúra získala administratívne poplatky vo výške 1 050 000 EUR (v porovnaní s 1 010 000 EUR v roku 2019), ktoré sa vybrali od spoločností, ktoré neboli oprávnené na zľavy, ktoré tieto spoločnosti dostali; víta skutočnosť, že agentúra bude v roku 2021 pokračovať vo svojom úsilí a je na dobrej ceste dokončiť do konca roka 2023 overovanie žiadostí týkajúcich sa lehoty registrácie v roku 2018;
7.

pripomína, že rozpočtové prostriedky prenesené z roku 2019 do roku 2020 celkovo predstavovali 52 543 491 EUR (v porovnaní so sumou 56 599 584 EUR prenesenou z roku 2018 do roku 2019), a víta skutočnosť, že plnenie dosiahlo úroveň 86,4 % (45 375 664 EUR), pričom sa zameriavalo najmä na budovy, počítačové systémy, tlmočenie a technické vybavenie;
2.

konštatuje so znepokojením na základe správy Dvora audítorov, že podobne ako v roku 2019 stredisko nepoužilo správnu metódu výpočtu príspevkov Islandu a Nórska; konštatuje, že v dohode o spolupráci medzi Cedefop a Európskym združením voľného obchodu (EZVO) sa uvádza, že spolupracujúci partneri EZVO prispievajú v miere danej podielom ich HNP na celkovom HNP Európskeho hospodárskeho priestoru (EHP) a že príspevky Nórska a Islandu do pôvodného rozpočtu sa vypočítali podľa podielu ich HDP (2,27 % pre Nórsko a 0,14 % pre Island) na HDP členských štátov v EHP, a nie podielu na celkovom HNP EHP; konštatuje, že v dôsledku toho Nórsko a Island prispeli do rozpočtu strediska na rok 2020 sumou nižšou o 8 601 EUR a Únia prispela o 8 601 EUR viac; berie na vedomie, že napriek tomu, že platobné rozpočtové prostriedky a príjmy sa v prvom opravnom rozpočte na rok 2020 znížili o 1 100 000 EUR, Nórsku a Islandu nebola vrátená príslušná časť rozpočtu, o ktorý bol rozpočet znížený, v dôsledku toho zaplatili v roku 2020 o 25 886 EUR viac; konštatuje, že zavádzanie správnej metódy výpočtu príspevkov aj naďalej prebieha napriek odporúčaniam Dvora audítorov týkajúcim sa metódy výpočtu príspevkov v roku 2019;
5.

berie na vedomie, na základe správy Dvora audítorov, rozpočet v platbách na rok 2020, ktorý bol k dispozícii na projekty programu Horizont 2020; konštatuje, že v dôsledku pandémie ochorenia COVID-19 došlo k spomaleniu uzatvárania dohôd o grante pre partnerov a tiež k nedostatočnému plneniu dohôd o grante z rokov 2018 – 2019; poznamenáva okrem toho, že to viedlo k spätnému získaniu značných preplatkov predbežného financovania, čím sa rozpočtové prostriedky na operačné platby (vnútorné pripísané príjmy) zvýšili v roku 2020 na 22 572 214 EUR; dodáva, že táto situácia nepriaznivo ovplyvnila mieru plnenia rozpočtu na operačné platby, ktorá bola na konci roka 2020 na úrovni 82,6 % (v roku 2019: 97,2 %); okrem toho na základe správy Dvora audítorov konštatuje, že spoločný podnik v rozpore so svojimi finančnými pravidlami nevyužil v plnej miere rozpočtové prostriedky z predchádzajúcich rokov vo výške približne 13 300 000 EUR, ktoré boli opätovne zahrnuté do prevádzkového rozpočtu na rok 2020, a to pred použitím rozpočtových prostriedkov na platby v danom roku; berie na vedomie odpoveď spoločného podniku, že na začiatku roka 2020 mal len platobné rozpočtové prostriedky zo zdrojov finančných prostriedkov C1 a že v rámci prvého opravného rozpočtu v roku boli nevyužité rozpočtové prostriedky v máji 2020 opätovne aktivované ako finančné prostriedky C2; berie však na vedomie vysvetlenie, že nástroj Komisie na riadenie grantov neuprednostňoval využívanie finančných prostriedkov C2 bez manuálneho zásahu pri každej platbe, a preto sa rozpočtové prostriedky C1 čerpali ako prvé; ďalej berie na vedomie odpoveď spoločného podniku, že plánoval použiť prostriedky C2 na platby dodatočných predfinancovaní k dohode o grante pre členov na roky 2020 – 2021 v posledných mesiacoch roka 2020, ale že niektoré z týchto platieb museli byť odložené na začiatok roka 2021; okrem toho berie na vedomie, že spoločný podnik zavedie dodatočné monitorovacie opatrenia s cieľom zabezpečiť, aby sa ako prvé vyčerpali opätovne aktivované finančné prostriedky; vyzýva spoločný podnik, aby orgánu udeľujúcemu absolutórium predložil správu o ďalšom vývoji v tejto veci;